CELEX: 32015R2253
Language: ro
Date: 2015-12-02 00:00:00
Title: Regulamentul de punere în aplicare (UE) 2015/2253 al Comisiei din 2 decembrie 2015 privind clasificarea anumitor mărfuri în Nomenclatura combinată

5.12.2015   
            
            
               RO
            
            
               Jurnalul Oficial al Uniunii Europene
            
            
               L 321/6
            
         REGULAMENTUL DE PUNERE ÎN APLICARE (UE) 2015/2253 AL COMISIEI
   din 2 decembrie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale de interpretare a Nomenclaturii combinate. Aceste reguli se aplică, de asemenea, oricăror altor nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării unor măsuri tarifare sau de altă natură referitoare la comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.
            
         
               (4)
            
            
               Este necesar să se prevadă faptul că, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), titularul poate continua să invoce, pentru o anumită perioadă de timp, informațiile tarifare obligatorii emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi invocate în continuare, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Un articol (așa-numitul „etanșor contra curenților de aer” sau „dispozitiv de etanșare pentru partea de jos a ușii”) care constă într-o bază de aluminiu cu dimensiuni de aproximativ 100 × 3 cm și peri din plastic cu o lungime de aproximativ 2 cm și cu o dimensiune a secțiunii transversale de peste 1 mm, atașați la bază. Baza este acoperită cu o folie autoadezivă pe una dintre părți.
                  Baza se fixează de partea de jos a ușii cu ajutorul foliei adezive. Perii umplu golul dintre partea de jos a ușii și podea, împiedicând intrarea curenților de aer, a mizeriei etc.
                  
                      (1) A se vedea imaginea.
               
               
                  3926 90 97
               
               
                  Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate și a textului codurilor NC 3926, 3926 90 și 3926 90 97.
                  Având în vedere caracteristicile obiective ale articolului, acesta este destinat să umple golul dintre ușă și podea, împiedicând intrarea curenților de aer, a mizeriei etc. Nu este destinat utilizării ca perie de curățare. Prin urmare, se exclude clasificarea la poziția 9603 ca perie.
                  Articolul este un produs compozit format din componente diverse, și anume o bază din aluminiu, peri din plastic și folie adezivă. Perii îi conferă articolului caracterul său esențial, datorită rolului lor în ceea ce privește utilizarea produsului. Astfel, clasificarea la poziția 7616, ca alte articole din aluminiu, este de asemenea exclusă.
                  Prin urmare, articolul trebuie clasificat la codul NC 3926 90 97, ca alte articole din plastic.
               
            
         (1)  Imaginea are un caracter strict informativ.